CELEX: 62020CN0448
Language: da
Date: 2020-09-22 00:00:00
Title: Sag C-448/20: Anmodning om præjudiciel afgørelse indgivet af Supremo Tribunal Administrativo (Portugal) den 22. september 2020 — Instituto de Financiamento da Agricultura e Pescas IP (IFAP) mod BD og Autoridade Tributária e Aduaneira

21.12.2020   
            
            
               DA
            
            
               Den Europæiske Unions Tidende
            
            
               C 443/9
            
         
      Anmodning om præjudiciel afgørelse indgivet af Supremo Tribunal Administrativo (Portugal) den 22. september 2020 — Instituto de Financiamento da Agricultura e Pescas IP (IFAP) mod BD og Autoridade Tributária e Aduaneira
      (Sag C-448/20)
      (2020/C 443/10)
      Processprog: portugisisk
      
         Den forelæggende ret
      
      Supremo Tribunal Administrativo
      
         Parter i hovedsagen
      
      
         Appellant: Instituto de Financiamento da Agricultura e Pescas IP (IFAP)
      
         Indstævnte: BD og Autoridade Tributária e Aduaneira
      
         Præjudicielle spørgsmål
      
      
                  I.
               
               
                  Er artikel 3, stk. 1, i forordning nr. 2988/95 (1) til hinder for en national bestemmelse, der pålægger tilskudsmodtageren at anlægge sag ved den kompetente domstol til prøvelse af den afgørelse, hvorved der træffes bestemmelse om tilbagebetaling af beløb, der er udbetalt med urette som følge af en uregelmæssighed, idet en sådan afgørelse i modsat fald ville blive endelig, hvis der ikke blev anlagt sag inden for den fastsatte frist (dvs. når modtageren ikke inden for den fastsatte frist har gjort brug af sin indsigelsesret i henhold til national ret), og der ville kunne kræves tilbagebetaling af det uretmæssigt udbetalte beløb i overensstemmelse med de regler og frister, der er fastsat i national lovgivning?
               
            
                  II.
               
               
                  Er artikel 3, stk. 1, i forordning nr. 2988/95 til hinder for en national bestemmelse, hvorefter en tilskudsmodtager ikke kan påberåbe sig, at fristen på fire eller otte år i forbindelse med en procedure for tvangsfuldbyrdelse, der er indledt mod denne, er udløbet, idet dette spørgsmål kun kan vurderes inden for rammerne af et søgsmål anlagt til prøvelse af afgørelsen om tilbagebetaling af beløb, der er opkrævet med urette på grundlag af en konstateret uregelmæssighed?
                  Såfremt de ovennævnte præjudicielle spørgsmål besvares benægtende, har den forelæggende ret stillet yderligere to spørgsmål:
               
            
                  III.
               
               
                  Skal den frist på tre år, der er fastsat i artikel 3, stk. 2, i forordning nr. 2988/95, anses for at være forældelsesfristen for den gæld, der følger af en afgørelse, hvorved der kræves tilbagebetaling af beløb, som er modtaget med urette på grund af uregelmæssigheder ved finansieringen? Begynder denne frist at løbe fra datoen for vedtagelsen af den pågældende afgørelse?
               
            
                  IV.
               
               
                  Er artikel 3 i forordning nr. 2988/95 [til hinder for] nationale bestemmelser, hvorefter den frist på tre år, der er fastsat for forældelse af den gæld, der opstår ved afgørelsen om tilbagebetaling af beløb, der er modtaget med urette som følge af uregelmæssigheder ved finansieringen, skal begynde at løbe fra datoen for vedtagelsen af denne afgørelse og skal afbrydes ved meddelelse om indledning af en procedure for tvangsinddrivelse af disse beløb, idet den suspenderes, indtil der i tilfælde af klage, anfægtelse, appel eller indsigelse er truffet en endelig afgørelse, der afslutter sagen, når de fastlægger suspensionen af gældsinddrivelsen?
               
            
         (1)  Rådets forordning (EF, Euratom) nr. 2988/95 af 18.12.1995 om beskyttelse af De Europæiske Fællesskabers finansielle interesser (EFT 1995, L 312, s. 1)